draakon (hn long), hiina mütoloogias maosarnane olend, kes tavaliselt sümboliseerib viljakust ja keisrivõimu. Draakoni kujund pärineb tõenäoliselt juba eelajaloolisest ajast, mil ta võis olla mõne protohiina hõimu tootemloom. Aja jooksul kujunes sellest võimu ja vägevuse sümbol. *Fengshui süsteemis seostatakse punast draakonit vee, idakaare, päikesetõusu ja elu ning aktiivse yang'i märgiga; talle vastandub läänt, kuivust, loojangut, surma ja  yin'i (*vari ja valgus) sümboliseeriv valge tiiger. Draakoni nägemist peetakse Hiinas heaks endeks. ...